CELEX: 32021D2075
Language: lv
Date: 2021-11-25 00:00:00
Title: Padomes Lēmums (KĀDP) 2021/2075 (2021. gada 25. novembris), ar kuru groza Lēmumu (KĀDP) 2020/979, ar ko atbalsta starptautiski atzītas sistēmas izveidi ieroču un munīcijas pārvaldības validācijai saskaņā ar atklātiem starptautiskiem standartiem

26.11.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 421/72
               
            
         PADOMES LĒMUMS (KĀDP) 2021/2075
         (2021. gada 25. novembris),
         ar kuru groza Lēmumu (KĀDP) 2020/979, ar ko atbalsta starptautiski atzītas sistēmas izveidi ieroču un munīcijas pārvaldības validācijai saskaņā ar atklātiem starptautiskiem standartiem
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 28. panta 1. punktu un 31. panta 1. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2020. gada 7. jūlijā pieņēma Lēmumu (KĀDP) 2020/979 (1), kurš paredz projektu divos posmos. I posms ir priekšizpēte starptautiski atzītas ieroču un munīcijas pārvaldības validācijas sistēmas (“IMPVS”) izstrādei.
                  
               
                     (2)
                  
                  
                     Lēmumā (KĀDP) 2020/979 ir paredzēts, ka projekta II posma īstenošanu – koncepcijas IMPVS izveidei izstrādi – var atļaut, ja Padome tā nolemj, pamatojoties uz priekšizpētes rezultātiem.
                  
               
                     (3)
                  
                  
                     Ar Lēmumu (KĀDP) 2020/979 atļautā izpēte parādīja, ka ir iespējams izstrādāt IMPVS, un izcēla vairākus elementus, kas būs jāapsver, lai šo koncepciju īstenotu. II posmā tiks izplānots ierosinātais IMPVS satvars un sistēmas attīstības plāns. Minēto rezultātu mērķis būs atbalstīt un virzīt turpmākos centienus veidot IMPVS.
                  
               
                     (4)
                  
                  
                     Pamatojoties uz priekšizpētes rezultātiem, Padomei būtu jālemj, ka ir jāīsteno projekta II posms.
                  
               
                     (5)
                  
                  
                     Lēmums (KĀDP) 2020/979 zaudē spēku 14 mēnešus pēc tā 3. panta 4. punktā minētā finansēšanas nolīguma noslēgšanas, ja vien Padome nenolemj pagarināt minētā lēmuma spēkā esamību, lai varētu īstenot projekta II posmu.
                  
               
                     (6)
                  
                  
                     Lēmuma (KĀDP) 2020/979 1. pantā minēto darbību turpināšanai līdz 2022. gada 30. novembrim nav nekādas ietekmes uz finanšu resursiem.
                  
               
                     (7)
                  
                  
                     Būtu attiecīgi jāgroza Lēmums (KĀDP) 2020/979,
                  
               IR PIEŅĒMUSI ŠO LĒMUMU.
         
            1. pants
            Lēmumu (KĀDP) 2020/979 ar šo groza šādi:
            
                        1)
                     
                     
                        lēmuma 1. panta 1. punkta otro daļu aizstāj ar šādu:
                        “Projektam ir divi posmi – “I posms” un “II posms”.
                        
                                    —
                                 
                                 
                                    I posmā, pirmajā īstenošanas gadā, tika veikta priekšizpēte starptautiski atzītas ieroču un munīcijas pārvaldības validācijas sistēmas (“IMPVS”) izstrādei, lai analizētu piemērotas riska un kvalitātes novērtēšanas metodikas un rīku variantus,
                                 
                              
                                    —
                                 
                                 
                                    II posmā, pamatojoties uz I posma priekšizpētes rezultātiem, tiek izstrādāta koncepcija IMPVS izveidei.”;
                                 
                              
                  
                        2)
                     
                     
                        lēmuma 3. panta 2. punktu aizstāj ar šādu:
                        
                                    “2.
                                 
                                 
                                    Projekta I posma īstenošanai paredzētā summa ir 821 872 EUR. Projekta II posma īstenošanai paredzētā summa ir 820 237 EUR.”;
                                 
                              
                  
                        3)
                     
                     
                        lēmuma 5. pantu aizstāj ar šādu:
                        
                           “5. pants
                           Šis lēmums stājas spēkā tā pieņemšanas dienā.
                           Tas zaudē spēku 2022. gada 30. novembrī.”
                        
                     
                  
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2021. gada 25. novembrī
            
               
                  Padomes vārdā –
               
               
                  priekšsēdētājs
               
               Z. POČIVALŠEK
            
         
         
            (1)  Padomes Lēmums (KĀDP) 2020/979 (2020. gada 7. jūlijs), ar ko atbalsta starptautiski atzītas sistēmas izveidi ieroču un munīcijas pārvaldības validācijai saskaņā ar atklātiem starptautiskiem standartiem (OV L 218, 8.7.2020., 1. lpp.).